text: শ্রীলেখা মিত্র () (জন্ম ৩০ আগস্ট ১৯৭১) একজন ভারতীয় বাঙালি চলচ্চিত্র অভিনেত্রী। অভিনয় প্রতিভার স্বীকৃতি স্বরূপ তিনি পেয়েছেন বিএফজেএ সম্মান।
  
  বাংলা ধারাবাহিক তৃষ্ণা (১৯৯৫) দিয়ে শ্রীলেখা মিত্রর উত্থান। এরপর বাসু চ্যাটার্জীর হঠাৎ বৃষ্টি (১৯৯৮) ছবিতে অভিনয় করার পরে তিনি জনপ্রিয়তার তুঙ্গে পৌঁছে যান। অভিনেত্রীর বক্তব্য অনুযায়ী প্রসেনজিৎ চট্টোপাধ্যায়ের প্রেমপ্রস্তাবে সাড়া না দেওয়ায় একের পর এক বাংলা ছবিতে প্রধান চরিত্র থেকে বাদ পড়তে থাকেন তিনি। একসময় বড়পর্দায় উল্লেখযোগ্য কাজ না পাওয়ায় ছোটপর্দায় অভিনয় চালিয়ে যান এই অভিনেত্রী। সৌন্দর্য ও অভিনয় প্রতিভার মিশেল তার পেশাগত সাফল্যকে অটুট রাখতে সাহায্য করে। বাপ্পাদিত্য বন্দ্যোপাধ্যায়ের কাঁটাতার (২০০৬) ছবিতে অভিনয় করে শ্রেষ্ঠ অভিনেত্রীর বিএফজেএ ও আনন্দলোক পুরস্কার অর্জন করেন তিনি। কমলেশ্বর মুখোপাধ্যায় পরিচালিত উড়ো চিঠি (২০১১) ছবির জন্য শ্রেষ্ঠ সহ-অভিনেত্রী বিভাগে পেয়েছেন জি বাংলা গৌরব সম্মান। অণীক দত্ত পরিচালিত আশ্চর্য প্রদীপ (২০১৩) ছবির জন্য ফিল্মফেয়ার পুরস্কার ও জি বাংলা গৌরব সম্মানের মনোনয়ন লাভ করেন।
  রীমা মুখোপাধ্যায়ের অর্ধাঙ্গিনী এক অর্ধসত্য (২০১৬) ছবির মাধ্যমে বলিউডে পা রাখেন তিনি।
  
  কর্মজীবন 
  তাজ হোটেলে তিনি তখন কর্মরত। এক পরিচালক তখন একটি বাংলা ধারাবাহিকে একটি চরিত্রে অভিনয়ের প্রস্তাব দেন তাকে। এরপর বেশ কয়েকটি ধারাবাহিকে মুখ দেখানোর পরে আসে তৃষ্ণা (১৯৯৫) ধারাবাহিকে মানসী চরিত্রে অভিনয়ের প্রস্তাব। এই ধারাবাহিকে অভিনয় করে ধীরে ধীরে জনপ্রিয় হতে শুরু করেন তিনি। বাংলা ও ওড়িয়া চলচ্চিত্রে অভিনয়ের সুযোগ আসতে শুরু করে সেই সময়। ১৯৯৮ সালে বাসু চ্যাটার্জীর হঠাৎ বৃষ্টি ছবিতে অভিনয় করেন তিনি। এই ছবির দারুন সাফল্য বাংলা ছবির দর্শকের কাছে তার গ্রহনযোগ্যতাকে প্রসারিত করে। অভিনেত্রীর দাবি এই ছবির সাফল্যের পরেও বড়পর্দায় কোন উল্লেখযোগ্য কাজের প্রস্তাব তার কাছে আসেনি। তার দাবি প্রসেনজিৎ চট্টোপাধ্যায়ের প্রেমপ্রস্তাবে সাড়া না দেওয়ায় তিনি বাংলা ছবিতে নায়িকা চরিত্রে বঞ্চিত হন। ২০০৪ সালে প্রদীপ সরকারের পরিচালনায় আমির খানের বিপরীতে কোকা-কোলার একটি বিজ্ঞাপনে অভিনয় করেন শ্রীলেখা মিত্র। প্রদীপ সরকার শ্রীলেখাকে তার পরিণীতা (২০০৫) ছবিতে একটি চরিত্রে অভিনয়ের প্রস্তাব দেন। সেই সময় অন্তঃসত্ত্বা হওয়ার কারণে এই প্রস্তাব ফিরিয়ে দেন তিনি। সৌকর্য ঘোষালের রেনবো জেলি (২০১৮) ছবিতে পরীপিসির চরিত্রে অভিনয় করেন তিনি। ছবিতে তার অভিনয় প্রসংশিত হয়।
  
  পুরস্কার ও সম্মাননা 
   বিএফজেএ (২০০৭) পুরস্কার
   কালাকার (২০০৬) পুরস্কার
  
  চলচ্চিত্র 
  
  একলা চল
   আশ্চর্য প্রদীপ (২০১৩)
   হাউজফুল ২০০৯
   স্মৃতিমধুর ২০০৯
   অন্তরতম ২০০৮
   হ্যালো কলকাতা ২০০৮
   টলি লাইটস ২০০৮
   তুমি রবে নীরবে ২০০৮
   কাঁটাতাঁর ২০০৬
   এক মুঠো ছবি ২০০৫
   দেবদূত ২০০৪
   তিন একে তিন ২০০৪
   মন্দ মেয়ের উপখ্যান ২০০৩
   অন্নদাতা ২০০২
   টক মিষ্টি জীবন ২০০২
   জবাব চাই ২০০১
   আমাদের সংসার ২০০০
   আপন হল পর ২০০০
   গরীবের সংসার ২০০০
   সাত ভাই ২০০০
   খেলাঘর ১৯৯৯
   কৃষ্ণ কাবেরি ১৯৯৯
   মধু মালতী ১৯৯৯
   শাঁখা সিঁদুরের দিব্যি ১৯৯৯
   হঠাৎ বৃষ্টি ১৯৯৮
   বাবা কেন চাকর ১৯৯৮
  
  তথ্যসূত্র
  
  বহিঃসংযোগ 
   
   শ্রীলেখা মিত্র on  এবেলা
  
  বিষয়শ্রেণী:১৯৭৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাঙালি অভিনেত্রী
  বিষয়শ্রেণী:বাঙালি টেলিভিশন অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:ভারতীয় অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:কলাকার পুরস্কার বিজয়ী
  বিষয়শ্রেণী:শেঠ আনন্দরাম জয়পুরিয়া কলেজের প্রাক্তন শিক্ষার্থী
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
  বিষয়শ্রেণী:কলকাতার ব্যক্তি
  বিষয়শ্রেণী:কলকাতার অভিনেত্রী
title: শ্রীলেখা মিত্র